# Victoria Cristóbal Araujo

María Victoria «Vicky» Cristóbal Araujo (Madrid, 1976) és una assessora de comunicació i política del Partit Popular (PP).

## Biografia

Nascuda el 1976 a Madrid, es va llicenciar en periodisme. Durant el seu període com a estudiant va estar activa en el moviment estudiantil paneuropeu European Democrat Students (EDS), on va arribar a exercir la vicepresidència.
Va entrar a treballar com a assessora de premsa del Partit Popular de la Comunitat de Madrid el 1996 i, posteriorment, durant la legislatura 2003-2007, va treballar com a cap de premsa d'Esperanza Aguirre al grup popular de l'Assemblea de Madrid.
Posada a les ordres del conseller de Presidència d'Interior de la Comunitat de Madrid Francisco Granados Llerena dins del departament d'Emigració del govern regional, el febrer de 2008 va ser nomenada directora de l'Agència per a la Emigració, de nova creació. Després de la reestructuració de la conselleria el juliol de 2011, l'agència, dedicada a «defensar els drets dels madrilenys a l'estranger», es va mantenir intacta, i Cristóbal també va mantenir el càrrec. Va tancar definitivament al desembre de 2011.
Membre del Comitè Executiu Regional del PP, va ser inclosa com a candidata al número 5 de la llista del PP per a les eleccions municipals de 2011 a Majadahonda, va resultar elegida regidora. Nomenada regidora de Relacions Institucionals del consistori, va exercir de mà dreta de l'alcalde Narciso de Foxá, amic d'infància d'Esperanza Aguirre. Col·laboradora també a la Fundació FAES, José María Aznar va expulsar Cristóbal del think-tank conservador el 2014. Cristóbal va fer efectiva la seva renúncia a l'acta de regidora el gener de 2015; hi havia presentat la seva dimissió a finals de desembre de 2014 per, aparentment, centrar-se en les seves activitats a l'empresa privada.
El 2 de setembre de 2019 el jutge instructor de l'Audiència Nacional Manuel García-Castellón va determinar la imputació de Cristóbal en una de les peces del cas Púnica i la va citar per declarar el 18 de setembre.

## Referències

* 1 2 «El PP de Madrid se dirige a sus residentes en el extranjero» (en castellà). El Ibérico, 21-05-2011 [Consulta: 5 setembre 2019].
* 1 2 3 4 Redacción «Victoria Cristóbal Araujo, nombrada directora de la Agencia Madrileña para la Emigración» (en castellà). España Exterior [Consulta: 5 setembre 2019].
* 1 2 3 Redacción «Victoria Cristóbal continúa al frente de la Agencia Madrileña para la Emigración» (en castellà). España Exterior [Consulta: 5 setembre 2019].
* 1 2 Carbajales, Elena «Cierra la Agencia Madrileña para la Emigración tras casi cuatro años de trabajo» (en castellà). Madrid en el Mundo, 23-12-2011 [Consulta: 5 setembre 2019].
* ↑ Junta Electoral de Zona de San Lorenzo de El Escorial: «Candidaturas proclamadas para las Elecciones Locales de 22 de mayo de 2011 ante la Junta Electoral de Zona». Boletín Oficial de la Comunidad de Madrid, 97, 26-04-2011, pàg. 557 [Consulta: 5 setembre 2019].
* ↑ Guzmán, Cecilia «La jefa de prensa de Granados en el PP de Madrid contrató el espionaje a Ignacio González» (en castellà). El Plural, 08-07-2012 [Consulta: 5 setembre 2019].
* ↑ «Aznar echó de FAES a la 'amiga' de Granados tras saber que este le puso piso y coche» (en castellà). El Confidencial, 18-05-2017 [Consulta: 5 setembre 2019].
* ↑ López-Fonseca, Óscar «El juez de Púnica investiga a una antigua colaboradora de Aguirre, Aznar y Granados» (en castellà). Voz Pópuli, 25-04-2016 [Consulta: 5 setembre 2019].
* ↑ «Dimite la concejala de Relaciones Institucionales de Majadahonda» (en castellà). enmajadahonda, 07-01-2015 [Consulta: 5 setembre 2019].
* ↑ «Imputan a Aguirre y Cifuentes en Púnica por la financiación del PP madrileño». El Confidencial, 02-09-2019 [Consulta: 5 setembre 2019].